smcproject/ml-wiki-sentences huggingface dataset:
ആസിഡ് ആക്രമണത്തെ അതിജീവിച്ചതിന് ശേഷം ഇരകളുടെ അവകാശ പ്രവർത്തകയായി മാറിയ നേപ്പാൾ സ്ത്രീയാണ് സംഗീത മഗർ ( Nepali : संगीता मगर ).
അവർക്ക് 16 വയസ്സുള്ളപ്പോൾ അവരും ഒരു സുഹൃത്തും ആക്രമിക്കപ്പെട്ടു.
അത്തരം ആക്രമണങ്ങൾക്ക് ഇരയായവരെ സംബന്ധിച്ച നിയമങ്ങൾ മാറ്റുന്നതിനും ആസിഡ് അനിയന്ത്രിതമായി വിൽക്കുന്നതിനും എതിരെ  അവർ പിന്നീട് പോരാടി.
2015 ഫെബ്രുവരി 22 ന് കാഠ്മണ്ഡുവിലെ ബസന്തപൂരിലുള്ള ശാന്തി നികുഞ്ജ സ്കൂളിൽ വച്ച് 15 വയസ്സുള്ള സുഹൃത്ത് സിമ ബാസ്നെറ്റിനൊപ്പം സെക്കൻഡറി സ്കൂൾ ലീവിംഗ് സർട്ടിഫിക്കറ്റ് (എസ്എൽസി) പരീക്ഷക്ക് തയ്യാറെടുക്കുന്നതിനിടെയാണ് അന്ന് 16 വയസ്സ് മാത്രം പ്രായമുണ്ടായിരുന്ന സംഗീത മഗർ ആസിഡ് ആക്രമണത്തിന് ഇരയാകുന്നത്.
മുഖംമൂടി ധരിച്ചെത്തിയ നാല് പേർ ഇവരെ മുറിയിലേക്ക് ബലമായി കയറ്റി ആസിഡ് ഒഴിക്കുകയായിരുന്നു.
ആക്രമണത്തിന് ശേഷം സംഗീത കാഠ്മണ്ഡു മെഡിക്കൽ കോളേജിൽ ചികിത്സ നടത്തി; സിമ ബാസ്നെറ്റിനെ ബിർ ആശുപത്രിയിൽ പ്രവേശിപ്പിച്ചു.
മഗറിന്റെ പിതാവ് കാഠ്മണ്ഡു പോസ്റ്റിനോട് ഇങ്ങനെ പറഞ്ഞു, "അധ്യാപിക ക്ലാസിൽ എത്താൻ വൈകിയതിനെത്തുടർന്ന് മറ്റ് മൂന്ന് പെൺകുട്ടികളും എന്റെ മകളും സ്വന്തമായി പഠിക്കുകയായിരുന്നു. അക്രമികൾ വാതിൽ തകർത്ത് അകത്ത് കടന്ന് അവർക്ക് നേരെ ആസിഡ് എറിയുകയായിരുന്നു".
ചികിൽസയിലിരിക്കെ, ആശുപത്രിയുടെ ജനലിലൂടെ ചാടി ജീവനൊടുക്കുന്നതിനെ കുറിച്ച് വരെ അവർ ചിന്തിച്ചിരുന്നു.
മഗറിന്റെ അതേ കെട്ടിടത്തിൽ താമസിച്ചിരുന്ന 20 വയസ്സുകാരനാണ് ആക്രമണം നടത്തിയതെന്ന് അന്വേഷണത്തിൽ കണ്ടെത്തി.
അക്രമി താൻ സംഗീതയുടെ കാമുകനാണെന്ന് അവകാശപ്പെട്ടു, എന്നാൽ സംഗീത താൻ ഒരിക്കലും അവനുമായി ഇടപഴകിയിട്ടില്ലെന്നു പറഞ്ഞു.
വധശ്രമത്തിന് 10 വർഷം തടവിന് ശിക്ഷിക്കപ്പെട്ടു; എന്നാൽ കോടതിമുറിയിൽ അയാൾ പുഞ്ചിരിച്ചു, പശ്ചാത്താപം കാണിക്കാതെ, പ്രതികാര ഭീഷണി മുഴക്കി.
ആക്രമണത്തെ തുടർന്ന് മൂന്നു വർഷത്തോളം സംഗീത വീടുവിട്ടിറങ്ങിയില്ല.
ആശുപത്രിയിൽ ഇരുന്നു തന്നെ സെക്കണ്ടറി സ്കൂൾ ലീവിംഗ് സർട്ടിഫിക്കറ്റിന് (എസ്‌എൽസി) പരീക്ഷ എഴുതാൻ അനുവദിക്കണമെന്ന് സിമ ബാസ്നെറ്റ് അന്നത്തെ നേപ്പാൾ പ്രധാനമന്ത്രി സുശീൽ കൊയ്‌രാളയ്ക്ക് കത്തെഴുതി അഭ്യർത്ഥിച്ചു.
അപേക്ഷ നൽകാൻ വിദ്യാഭ്യാസ മന്ത്രാലയത്തോട് കൊയ്രാള ഉത്തരവിട്ടു.
ബിർ ഹോസ്പിറ്റലിൽ സിമ തനിയെ പരീക്ഷയെഴുതിയപ്പോൾ സംഗീതയ്ക്ക് കാഠ്മണ്ഡു മെഡിക്കൽ കോളേജ് ആശുപത്രിയിൽ സഹായം ലഭിച്ചു.
നേപ്പാളിൽ പ്രതിവർഷം ശരാശരി 40 ആസിഡ് ആക്രമണങ്ങൾ നടക്കുന്നു, മഗറിനെപ്പോലുള്ള ഇരകൾക്ക് അടിയന്തര വൈദ്യസഹായം ലഭിച്ചിരുന്നില്ല.
2017-ൽ, സ്ത്രീകളുടെ അവകാശ ഗ്രൂപ്പായ, ഫോറം ഫോർ വിമൻ, ലോ ആൻഡ് ഡെവലപ്‌മെന്റ്, ആസിഡ്, പൊള്ളൽ അക്രമം എന്നിവ സംബന്ധിച്ച നേപ്പാളിലെ നിയമങ്ങളെ വെല്ലുവിളിച്ച ഒരു കേസിൽ മഗറും ബാസ്‌നെറ്റും വാദികളായിരുന്നു.
ഇരകൾക്ക് ചികിത്സയ്ക്ക് അടിയന്തര ധനസഹായം നൽകണമെന്ന് സുപ്രീം കോടതി വിധിച്ചു.
കൂടാതെ ആസിഡ് ആക്രമണം നടത്തുന്നവർക്കുള്ള ശിക്ഷ മൂന്നിൽ നിന്ന് പത്ത് വർഷമായി ഉയർത്താനും കോടതി ഉത്തരവിട്ടു.
ഈ തീരുമാനങ്ങൾ 2018 ഓഗസ്റ്റിൽ നിയമമായി.
ഇപ്പോൾ ആശുപത്രികൾ ആസിഡ് ആക്രമണത്തിന് ഇരയായവർക്ക് ഉടനടി സൗജന്യ ചികിത്സ നൽകുന്നു.
അന്നുമുതൽ, ഇത്തരം ആക്രമണങ്ങളിൽ ഉപയോഗിക്കുന്ന ആസിഡുകളുടെ അനിയന്ത്രിതമായ വിൽപ്പന തടയാനും അത്തരം ആക്രമണങ്ങൾ നടത്തുന്നവർക്ക് ജീവപര്യന്തം ശിക്ഷ നൽകാനും ആസിഡ് ആക്രമണത്തെ അതിജീവിച്ചവർക്ക് നഷ്ടപരിഹാരം ഉൾപ്പെടെ കൂടുതൽ പിന്തുണ നൽകാനും സംഗീത മഗർ പോരാടുകയാണ്.
ഓട്ടോമോട്ടീവ് സെക്യുരിറ്റി ഇംഗ്ലീഷ് വിലാസം https://ml.wikipedia.org/wiki/Automotive_security ഒരു പരമ്പരയുടെ ഭാഗം ഇൻഫോർമേഷൻ സെക്യൂരിറ്റി വെക്റ്റോറിയൽ പതിപ്പ് ബന്ധപ്പെട്ട സുരക്ഷാ വിഭാഗങ്ങൾ കമ്പ്യൂട്ടർ സുരക്ഷ ഓട്ടോമോട്ടീവ് സുരക്ഷ സൈബർ കുറ്റകൃത്യം സൈബർ സെക്സ് ട്രാഫിക്കിംഗ് കമ്പ്യൂട്ടർ ഫ്രോഡ് സൈബർഗെഡോൺ സൈബർ ഭീകരത സൈബർ യുദ്ധം ഇലക്ട്രോണിക് യുദ്ധം ഇൻഫോർമേഷൻ വാർഫെയർ ഇന്റർനെറ്റ് സുരക്ഷ മൊബൈൽ സുരക്ഷ നെറ്റ്വർക്ക് സുരക്ഷ പകർപ്പ് സംരക്ഷണം ഡിജിറ്റൽ റൈറ്റ്സ് മാനേജ്മെന്റ് ഭീഷണികൾ ആഡ്വെയർ അഡ്വാൻസ്ഡ് പെർസിസ്റ്റൻസ് ത്രെഡ് ആർബിട്ടറി കോഡ് എക്സിക്യൂഷൻ ബാക്ക്ഡോർ ഹാർഡ്വെയർ ബാക്ക്ഡോറ്സ് കോഡ് ഇന്റജക്ഷൻ ക്രൈംവെയർ ക്രോസ്-സൈറ്റ് സ്ക്രിപ്റ്റിംഗ് ക്രിപ്റ്റോജാക്കിംഗ് മാൽവെയർ ബോട്ട്നെറ്റ് ഡാറ്റ ബ്രീച്ച് ഡ്രൈവ്-ബൈ ഡൗൺലോഡ് ബൗസർ ഹെൽപ്പർ ഒബജ്ക്ട് വൈറസുകൾ ഡാറ്റാ സ്ക്രാപ്പിംഗ് ഡിനയൽ ഓഫ് സർവ്വീസ് ചോർത്തൽ ഇ-മെയിൽ ഫ്രോഡ് ഇ-മെയിൽ സ്കൂപ്പിംഗ് എക്സ്പ്ലോയിറ്റിസ് കീലോഗേഴ്സ് ലോജിക് ബോംബ്സ് ടൈം ബോംബ്സ് ഫോർക്ക് ബോംബ്സ് സിപ് ബോംബ്സ് ഫ്രോഡുലന്റ് ഡൈലേഴ്സ് മാൽവെയർ പേലോഡ് ഫിഷിങ് പോളിമോർഫിക് എഞ്ചിൻ പ്രിവിലേജ് എസ്കലേഷൻ റാൻസംവെയർ റൂട്ട്കിറ്റ്സ് ബൂട്ട്കിറ്റുകൾ സ്കേയർവെയർ ഷെൽകോഡ് സ്പാമിംഗ് സോഷ്യൽ എഞ്ചനീയറിംഗ് സ്ക്രീൻ സ്ക്രാപ്പിംഗ് സ്പൈവെയർ സോഫ്റ്റ്വെയർ ബഗ്സ് ട്രോജൻ ഹോഴ്സ് ഹാർഡ്വെയർ ട്രോജൻസ് റിമോർട്ട് അസ്സസ് ട്രോജൻസ് വൾനറബിലിറ്റി വെബ് ഷെൽസ് വൈപ്പർ വോംസ് എക്സ്ക്യുഎൽ ഇഞ്ചക്ഷൻ റോഗ് സെക്യുരിറ്റി സോഫ്റ്റ്വെയർ സോംബി പ്രതിരോധങ്ങൾ ആപ്ലിക്കേഷൻ സെക്യുരിറ്റി സെക്യുർ കോഡിംഗ് സെക്യുർ ബൈ ഡിഫോൾട്ട് സെക്യുർ ബൈ ഡിസൈൻ മിസ്യൂസ് കേസ് കമ്പ്യൂട്ടർ ആക്സസ് കൺട്രോൾ ഓതന്റിക്കേഷൻ മൾട്ടി-ഫാക്ടർ ഓതന്റിക്കേഷൻ ഓതറൈസേഷൻ കമ്പ്യൂട്ടർ സുരക്ഷാ സോഫ്റ്റ്വെയർ ആന്റിവൈറസ് സോഫ്റ്റ്വെയർ സുരക്ഷാ കേന്ദ്രീകൃത ഓപ്പറേറ്റിംഗ് സിസ്റ്റം ഡാറ്റ കേന്ദ്രീകൃത സുരക്ഷ ഓഫുസ്ക്കേഷൻ (സോഫ്റ്റ്വെയർ) ഡാറ്റ മാസ്കിംഗ് എൻക്രിപ്ഷൻ ഫയർവാൾ നുഴഞ്ഞുകയറ്റം കണ്ടെത്തുന്നതിനുള്ള സംവിധാനം ഹോസ്റ്റ്-ബേസ്ഡ് ഇൻട്രൂഷൻ ഡിറ്റക്ഷൻ സിസ്റ്റം (HIDS) അനോമലി ഡിറ്റക്ഷൻ സെക്യുരിറ്റി ഇൻഫോർമേഷൻ ആൻഡ് ഇവന്റ് മാനേജ്മെന്റ് (SIEM) മൊബൈൽ സെക്യുർ ഗേറ്റ്‌വേ റൺടൈം ആപ്ലിക്കേഷൻ സെൽഫ്-പ്രോട്ടക്ഷൻ ക സ തി
ഓട്ടോമോട്ടീവ് സെക്യൂരിറ്റി എന്നത് ഹാക്കിംഗ്, അനധികൃത ആക്സസ് തുടങ്ങിയ ഡിജിറ്റൽ ഭീഷണികളിൽ നിന്ന് കാറുകളെ സംരക്ഷിക്കുന്നത് വേണ്ടിയുള്ള ഓട്ടോമോട്ടീവ് സെക്യൂരിറ്റി ഡീലുകളാണ്.
നിങ്ങളുടെ കാറിന്റെ കമ്പ്യൂട്ടർ സിസ്റ്റങ്ങളും ഡാറ്റയും സൈബർ ആക്രമണങ്ങളിൽ നിന്ന് സുരക്ഷിതമാക്കുന്നുവെന്ന് ഉറപ്പാക്കുന്നതിനാണ് ഇത്.
വാഹനങ്ങളിൽ വർദ്ധിച്ചുവരുന്ന ഇസിയുകൾ (ECU എന്നത് "ഇലക്‌ട്രോണിക് കൺട്രോൾ യൂണിറ്റ്സ്" എന്നാണ്. എഞ്ചിൻ നിയന്ത്രണം, എയർബാഗുകൾ, ബ്രേക്കുകൾ എന്നിവ പോലുള്ള വിവിധ പ്രവർത്തനങ്ങൾ നിയന്ത്രിക്കുന്ന വാഹനങ്ങൾക്കുള്ളിലെ ചെറിയ കമ്പ്യൂട്ടറുകളാണ് അവ. ആധുനിക കാറുകൾക്ക് വ്യത്യസ്ത സംവിധാനങ്ങൾ നിയന്ത്രിക്കാൻ നിരവധി ECU-കൾ ഉണ്ടായിരിക്കും.) മൂലം കാറുകൾക്ക് കൂടുതൽ കമ്പ്യൂട്ടർ ഭാഗങ്ങളും വയർലെസ് ആയി ആശയവിനിമയം നടത്താനുള്ള വഴികളും ലഭിക്കുന്നതിനാൽ, ഓൺലൈൻ ഭീഷണികളിൽ നിന്ന് അവയെ സുരക്ഷിതമായി നിലനിർത്താൻ ഒരു പുതിയ തരം സൈബർ സുരക്ഷ ആവശ്യമാണ്.
ഇത് കാർ സുരക്ഷയുമായി തെറ്റിധരിക്കരുത്, കാരണം കാർ സുരക്ഷ എന്നത് അപകടങ്ങളിൽ ആളുകളെ സുരക്ഷിതമായി സൂക്ഷിക്കുന്നതിനെക്കുറിച്ചാണ് മറിച്ച് സൈബർ സുരക്ഷയെക്കുറിച്ചല്ല.
വാഹനങ്ങൾക്കുള്ളിൽ ഒന്നിലധികം ഇസിയു (ഇലക്‌ട്രോണിക് കൺട്രോൾ യൂണിറ്റുകൾ) നടപ്പിലാക്കുന്നത് 70-കളുടെ തുടക്കത്തിൽ ആരംഭിച്ചത്, ഇന്റഗ്രേറ്റഡ് സർക്യൂട്ടുകളുടെയും മൈക്രോപ്രൊസസ്സറുകളുടെയും വികസനം മൂലം വലിയ തോതിൽ ചുരുങ്ങിയ ചിലവിൽ ഇസിയുകൾ നിർമ്മിക്കുന്നത് സാധ്യമാക്കി.
അതിനുശേഷം ഇസിയുകളുടെ എണ്ണം ഒരു വാഹനത്തിന് 100 ആയി ഉയർന്നു.
വൈപ്പറുകൾ സജീവമാക്കുന്നത് പോലുള്ള ലളിതമായ ജോലികൾ മുതൽ ബ്രേക്ക്-ബൈ-വയർ അല്ലെങ്കിൽ എബിഎസ് (ആന്റി-ലോക്ക് ബ്രേക്കിംഗ് സിസ്റ്റം) പോലുള്ള കൂടുതൽ സുരക്ഷയുമായി ബന്ധപ്പെട്ടവ വരെ ഈ യൂണിറ്റുകൾ ഇക്കാലത്ത് വാഹനത്തിലെ മിക്കവാറും എല്ലാ ഭാഗങ്ങളും നിയന്ത്രിക്കുന്നു.
സെൻസറുകൾക്കും (ലിഡാറുകളും റഡാറുകളും) അവയുടെ കൺട്രോൾ യൂണിറ്റുകൾക്കൊപ്പം അഡാസ്(ADAS) പോലുള്ള പുതിയ സങ്കീർണ്ണമായ ഇസിയുകൾ നടപ്പിലാക്കുന്നതിനെയും ഓട്ടോണമസ് ഡ്രൈവിംഗ് ശക്തമായി ആശ്രയിക്കുന്നു.
വാഹനത്തിനുള്ളിൽ, കാൻ ബസ് (CAN-കൺട്രോളർ ഏരിയ നെറ്റ്‌വർക്ക്), മോസ്റ്റ് ബസ് (MOST-മീഡിയ ഓറിയന്റഡ് സിസ്റ്റം ട്രാൻസ്‌പോർട്ട്), ഫ്ലെക്സ്റേ(FlexRay-ഓട്ടോമോട്ടീവ് നെറ്റ്‌വർക്ക് കമ്മ്യൂണിക്കേഷൻസ് പ്രോട്ടോക്കോൾ) അല്ലെങ്കിൽ ആർഎഫ്(RF-റേഡിയോ ഫ്രീക്വൻസി) പോലുള്ള കേബിൾ അല്ലെങ്കിൽ വയർലെസ് കമ്മ്യൂണിക്കേഷൻ നെറ്റ്‌വർക്കുകൾ വഴി ഇസിയുകൾ പരസ്പരം ബന്ധിപ്പിച്ചിരിക്കുന്നു.
ടിപിഎംഎസുകളുടെ (ടയർ-പ്രഷർ മോണിറ്ററിംഗ് സിസ്റ്റങ്ങൾ) പല ഇമ്പ്ലിമെന്റേഷനുകളെയും പോലെ.
കാറിന് സുഗമമായി പ്രവർത്തിക്കാൻ സഹായിക്കുന്ന ഇസിയുവിനെ കമ്പ്യൂട്ടറുകളുടെ ഒരു ടീമായി സങ്കൽപ്പിക്കുക.
ഈ കമ്പ്യൂട്ടറുകൾക്ക് അവരുടെ ജോലികൾ ചെയ്യാൻ വിവരങ്ങൾ ആവശ്യമാണ്, കാറിന് ചുറ്റും സ്ഥാപിച്ചിരിക്കുന്ന സെൻസറുകളിൽ നിന്ന് ഈ വിവരം അവയ്ക്ക് ലഭിക്കും.
ഉദാഹരണത്തിന്, ഒരു കാർ സ്ഥിരമായ വേഗതയിൽ നിലനിർത്തുന്ന ക്രൂയിസ് കൺട്രോൾ സങ്കൽപ്പിക്കുക.
ഇത് സ്റ്റിയറിംഗ് വീലിലെ ഒരു ബട്ടണിൽ നിന്ന് സിഗ്നലുകൾ നേടുകയും കാർ വേഗത്തിലോ വേഗതയിലോ പോകുന്നതിന് സെൻസറുകളിൽ നിന്നുള്ള ഡാറ്റ ഉപയോഗിക്കുകയും ചെയ്യുന്നു.
അതിനാൽ, കാറിന്റെ വിവിധ ഭാഗങ്ങൾ നന്നായി പ്രവർത്തിക്കാൻ ഈ കമ്പ്യൂട്ടറുകൾ സെൻസറുകളിൽ നിന്നുള്ള ഡാറ്റ ഉപയോഗിക്കുന്നു.
ബ്ലൂടൂത്ത് , എൽടിഇ, വൈ-ഫൈ , ആർഎഫ്ഐഡി തുടങ്ങിയ വിലകുറഞ്ഞ വയർലെസ് കമ്മ്യൂണിക്കേഷൻ സാങ്കേതികവിദ്യകൾ വികസിപ്പിച്ചതു മുതൽ, വാഹന നിർമ്മാതാക്കളും ഒഇഎമ്മുകളും(OEMs-Original equipment manufacturer) ഡ്രൈവറുടെയും യാത്രക്കാരുടെയും അനുഭവം മെച്ചപ്പെടുത്തുക എന്ന ലക്ഷ്യത്തോടെ അത്തരം സാങ്കേതികവിദ്യകൾ നടപ്പിലാക്കുന്ന ഇസിയുകൾ രൂപകൽപ്പന ചെയ്തിട്ടുണ്ട്.
കാറിന് പ്രത്യേക സുരക്ഷയും ആശയവിനിമയ സവിശേഷതകളും ഉണ്ട് അതിനെ ജനറൽ മോട്ടോഴ്‌സ് ഓൺസ്റ്റാർ(OnStar) എന്ന് വിളിക്കുന്നു, ഇത് അടിയന്തര സാഹചര്യങ്ങളിൽ സഹായിക്കുന്നു.
കാറിനെക്കുറിച്ച് സഹായകരമായ വിവരങ്ങൾ അയയ്‌ക്കുന്ന ടെലിമാറ്റിക് യൂണിറ്റുകളുണ്ട്.
ബ്ലൂടൂത്ത് ഉപയോഗിച്ച് നിങ്ങളുടെ സ്‌മാർട്ട്‌ഫോണിനെ കാറിന്റെ സ്‌പീക്കറുകളിലേക്ക് കണക്‌റ്റ് ചെയ്യാം, ആൻഡ്രോയിഡ് ഓട്ടോ(Android Auto) , ആപ്പിൾ കാർ പ്ലേ(Apple CarPlay) പോലുള്ള ആപ്പുകൾ ഒരു ഫോണിനെ കാറിനൊപ്പം എളുപ്പത്തിൽ പ്രവർത്തിക്കാൻ സഹായിക്കുന്നു.
ഈ കാര്യങ്ങളെല്ലാം കാറിനെ സുരക്ഷിതമാക്കുകയും, യാതൊരു ബഹളവുമില്ലാതെ കാറിൽ ഫോൺ ഉപയോഗിക്കാൻ അനുവദിക്കുകയും ചെയ്യുന്നു.
ത്രെട്ട് മോഡൽ
ഓട്ടോമോട്ടീവ് ലോകത്തെ ത്രെട്ട് മോഡലുകൾ യഥാർത്ഥ ലോകത്തെയും ആശയപരമായി സാധ്യമായ ആക്രമണങ്ങളെയും അടിസ്ഥാനമാക്കിയുള്ളതാണ്.
വാഹനത്തിന്റെ സൈബർ-ഫിസിക്കൽ കഴിവുകൾ പരിഷ്‌ക്കരിച്ചുകൊണ്ട് കാറിനുള്ളിലും ചുറ്റുമുള്ള ആളുകളുടെ സുരക്ഷയ്ക്ക് ഭീഷണി ഉയർത്തുകയാണ് മിക്ക ആക്രമണങ്ങളും ലക്ഷ്യമിടുന്നത്.
(ഉദാ. സ്റ്റിയറിംഗ്, ബ്രേക്കിംഗ്, ഡ്രൈവറുടെ ആവശ്യമനുസരിച്ചല്ലാതെ സ്വയമേ തന്നെ അക്സിലറേറ്റ് ചെയ്യുക മുതലായവ )വാഹനങ്ങൾക്ക് നേരെയുള്ള തിയറിറ്റിക്കൽ അറ്റാക്ക്സ് നിയന്ത്രണാതീതമായി മാറുകയും, സ്വകാര്യതയിൽ വിട്ടുവീഴ്ച ചെയ്യുകയും, ജിപിഎസ് വിവരങ്ങൾ പോലെയുള്ള സെൻസിറ്റീവ് ഡാറ്റ ആക്‌സസ് ചെയ്യുകയോ വാഹനത്തിനുള്ളിലെ മൈക്രോഫോണുകളിൽ നിന്ന് ഓഡിയോ സിഗ്നലുകൾ റെക്കോർഡ് ചെയ്യുകയോ ചെയ്യുന്നു.
കേരള പോലീസ് ഇംഗ്ലീഷ് വിലാസം https://ml.wikipedia.org/wiki/Kerala_Police ഇംഗ്ലീഷ് വിലാസം https://ml.wikipedia.org/wiki/Kerala_Police
കേരള സംസ്ഥാനത്തിന്റെ ക്രമസമാധാന പരിപാലന-നിയമ നിർവഹണ ഏജൻസിയാണ്‌ കേരള പോലീസ് .
തിരുവനന്തപുരം ആണ്‌ കേരള പോലീസിന്റെ‌ ആസ്ഥാനം. 'മൃദുവായ പെരുമാറ്റം, ദൃഢമായ പ്രവർത്തനം' എന്ന് അർത്ഥമാക്കുന്ന 'മൃദു ഭാവെ, ദൃഢ കൃത്യെ' എന്ന സംസ്കൃത വാക്യം ആണ്‌ ഈ സേനയുടെ ആപ്തവാക്യം.
കേരള സർക്കാരിൻ്റെ ആഭ്യന്തര വകുപ്പിൻ്റെ കീഴിൽ പ്രവർത്തിക്കുന്ന ഈ സേനയുടെ തലവൻ സംസ്ഥാന പോലീസ് മേധാവിയാണ്.
സംസ്ഥാന തലത്തിൽ ഉദ്യോഗാർത്ഥികളെ തിരഞ്ഞെടുത്ത്‌, പരിശീലനം നൽകി സ്വന്തം ജന്മദേശത്തോ, കേരളത്തിന്റെ മറ്റേതെങ്കിലും ഭാഗത്തോ നിയമിച്ചു കൊണ്ടുള്ള സംവിധാനം ആണ്‌ നിലവിലുള്ളത്‌.
കേരളാ പോലീസിലെ ഉദ്യോഗസ്ഥർ സംസ്ഥാനത്തിന്റെ ഏതു ഭാഗത്തും പ്രവർത്തിക്കാൻ ബാധ്യസ്ഥരാണ്‌.
ആവശ്യമെങ്കിൽ മറ്റു സംസ്ഥാനങ്ങളിലും പ്രവർത്തിക്കേണ്ടതുണ്ട്‌.
ബ്യൂറോ ഓഫ് പോലീസ് റിസർച്ച് ആൻഡ് ഡെവലപ്‌മെന്റ് (ബി.പി.ആർ.ഡി)യുടെ കണക്കുകൾ പ്രകാരം കേരളത്തിൽ ആകെ 564 പോലീസ് സ്റ്റേഷനുകളുണ്ട്.
ഇതിൽ 382 പോലീസ് സ്റ്റേഷനുകൾ ഗ്രാമപ്രദേശങ്ങളിലും 102 പോലീസ് സ്റ്റേഷനുകൾ നഗരപ്രദേശങ്ങളിലുമാണ്.
ക്രമസമാധാന സ്റ്റേഷനുകൾ കൂടാതെ, കേരളത്തിൽ 80 പ്രത്യേക (സ്പെഷ്യൽ പർപ്പസ്) പോലീസ് സ്റ്റേഷനുകളുണ്ട് ഇവ പ്രത്യേക ഉദ്ദേശ്യ ലക്ഷ്യത്തിന് വേണ്ടിയാണ്, ഉദാഹരണത്തിന് തീരദേശ സുരക്ഷ, ട്രാഫിക്, സൈബർ കുറ്റകൃത്യങ്ങളുടെ അന്വേഷണം, സ്ത്രീസുരക്ഷ എന്നീ കാര്യങ്ങളിൽ ശ്രദ്ധ കേന്ദ്രീകരിക്കുന്നു.
സ്വാതന്ത്ര്യലബ്ധിക്കു മുൻപ് വ്യത്യസ്തങ്ങളായ ഭരണസം‌വിധാനങ്ങളുടെ കീഴിലായിരുന്നു കേരളാ പോലീസ്.
തിരുവിതാം‌കൂറിൽ ദിവാൻ ഉമ്മിണിത്തമ്പിയും റസിഡന്റ് കേണൽ മൺറോയും പോലീസ് സേനയെ രൂപീകരിക്കുന്നതിൽ കാര്യമായ പങ്കു വഹിച്ചു.
1881 -ൽ ദിവാനായിരുന്ന രായ്യങ്കാരാണ്‌ പോലീസ് സേനയെ നിയമവകുപ്പിൽ നിന്ന് അടർത്തി പകരം സ്വന്തമായ ഒരു പോലീസ് സൂപ്രണ്ടിനെ അധികാരപ്പെടുത്തിയത്.
1948 ആഗസ്റ്റ് 21 ന് ശ്രീ.എൻ.ചന്ദ്രശേഖരൻ നായർ ആദ്യത്തെ  പോലീസ് ഇൻസ്പെക്ടർ ജനറലായി നിയമിതനായി.
1932 ൽ തിരുവിതാംകൂർ കൊച്ചി സ്റ്റേറ്റുകളുടെ ( തിരു-കൊച്ചി ) ലയനത്തിനുശേഷം ഇദ്ദേഹം ഇൻസ്പെക്ടർ ജനറലായി തുടരുകയും 1956 ൽ കേരള സംസ്ഥാനം രൂപംകൊണ്ടപ്പോൾ ഇദ്ദേഹം ആദ്യ പോലീസ് ഇൻസ്പെക്ടർ ജനറലായി നിയമിതനാകുകയും ചെയ്തു.
അന്ന് കേരള പോലീസിൻ്റെ മേധാവി പോലീസ് ഇൻസ്പെക്ടർ ജനറൽ (ഐ.ജി.) പദവിയുള്ള ഉദ്യോഗസ്ഥൻ ആയിരുന്നു.1956 നവംബർ 1 കേരളപ്പിറവി ദിനത്തിലാണ് ഇന്ന് കാണുന്ന രീതിയിൽ ഉള്ള കേരള പോലീസ് രൂപീകൃതമായത്.
ആദ്യത്തെ കേരള പോലീസ് മേധാവിയും ശ്രീ.എൻ.ചന്ദ്രശേഖരൻ നായർ ആയിരുന്നു.
1981ൽ പോലീസ് വകുപ്പിന്റെ മേധാവിയുടെ പദവി പോലീസ് ഡയറക്ടർ ജനറൽ ആയി ഉയർത്തുകയും, സ്ഥാനപ്പേര് പോലീസ് ഡയറക്ടർ ജനറൽ (DGP) എന്നാക്കി മാറ്റി.
ശ്രീ.ടി.അനന്ത ശങ്കര അയ്യർ കേരളത്തിലെ ആദ്യ ഡി.ജി.പി ആയി മാറി.
പിന്നീട് 2008ൽ ഈ സ്ഥാനപ്പേര് സംസ്ഥാന പോലീസ് മേധാവി എന്നാക്കി മാറ്റി.
കേരള മുഖ്യമന്ത്രി പോലീസ് സേനയിലെ സ്തുത്യർഹമായ പ്രവർത്തനത്തിന് നൽകുന്ന പോലീസ് മെഡൽ ഘടന
കേരള സർക്കാരിൻ്റെ ആഭ്യന്തര വകുപ്പിൻ്റെ പൊതുവായ മേൽനോട്ടത്തിൽ ആണ് സംസ്ഥാന പോലീസ് പ്രവർത്തിക്കുന്നത്, പോലീസ് വകുപ്പ് ഭരണത്തിന്റെ മൊത്തത്തിലുള്ള ചുമതല ആഭ്യന്തര വകുപ്പിനാണ്.
സാധാരണ ഐ.എ.എസ് ഉദ്യോഗസ്ഥനായ ആഭ്യന്തര സെക്രട്ടറിയാണ് ആഭ്യന്തര വകുപ്പിന്റെ തലവൻ.
കേരള പോലീസിന്റെ മേധാവി സംസ്ഥാന പോലീസ് മേധാവിയാണ്.
അദ്ദേഹം ഡയറക്ടർ ജനറൽ ഓഫ് പോലീസ് (ഡി.ജി.പി) റാങ്കിലുള്ള ഇന്ത്യൻ പോലീസ് സർവീസ് (ഐ.പി.എസ്) ഉദ്യോഗസ്ഥൻ ആണ്.
സംസ്ഥാന പോലീസ് മേധാവിയെ എല്ലാ ഭരണപരവും പ്രവർത്തനപരവുമായ ആവശ്യങ്ങൾക്കായി വകുപ്പിന്റെ തലവനായി നിയോഗിക്കപ്പെടുന്നു, കൂടാതെ സേനയുടെ മൊത്തത്തിലുള്ള നിയന്ത്രണം, മേൽനോട്ടം, പ്രവർത്തനം എന്നിവയ്ക്ക് അദ്ദേഹം ഉത്തരവാദിയാണ്.
പോലീസ് ആസ്ഥാനം, ക്രമസമാധാനം, സായുധ പോലീസ് ബറ്റാലിയനുകൾ, ക്രൈംബ്രാഞ്ച്, സംസ്ഥാന സ്‌പെഷ്യൽ ബ്രാഞ്ച്, പരിശീലനം, തീരദേശ പോലീസ്, സ്റ്റേറ്റ് ക്രൈം റെക്കോർഡ്സ് ബ്യൂറോ, സോഷ്യൽ പോലീസിംഗ്, ട്രാഫിക്, പൗരാവകാശ സംരക്ഷണം തുടങ്ങി നിരവധി യൂണിറ്റുകളായി സംസ്ഥാന പോലീസിനെ തിരിച്ചിരിക്കുന്നു.
ഓരോന്നിനും അഡീഷണൽ ഡയറക്ടർ ജനറൽ ഓഫ് പോലീസ് (എ.ഡി.ജി.പി) റാങ്കിലുള്ള ഒരു ഉദ്യോഗസ്ഥൻ നേതൃത്വം നൽകുന്നു.
ഉദ്യോഗസ്ഥർ സംസ്ഥാന പോലീസ് മേധാവി (ഡി.ജി.പി.) അഡീഷണൽ ഡയറക്ടർ ജനറൽ ഓഫ് പോലീസ് (എ.ഡി.ജി.പി.) ഇൻസ്പെക്ടർ ജനറൽ ഓഫ് പോലീസ് (ഐ.ജി.) ഡെപ്യൂട്ടി ഇൻസ്പെക്ടർ ജനറൽ ഓഫ് പോലീസ് (ഡി.ഐ.ജി.) സൂപ്രണ്ട് ഓഫ് പോലീസ് (എസ്.പി.) അഡീഷണൽ സൂപ്രണ്ട് ഓഫ് പോലീസ് ഡെപ്യൂട്ടി സൂപ്രണ്ട് ഓഫ് പോലീസ് (ഡി.വൈ.എസ്.പി.)/ അസിസ്റ്റൻ്റ് പോലീസ് സൂപ്രണ്ട് (എ.എസ്.പി.)
കീഴുദ്യോഗസ്ഥർ ഇൻസ്പെക്ടർ ഓഫ് പോലീസ് (ഐ.പി.) സബ് ഇൻസ്പെക്ടർ ഓഫ് പോലീസ് (എസ്.ഐ.) അസിസ്റ്റൻ്റ് സബ് ഇൻസ്പെക്ടർ ഓഫ് പോലീസ് (എ.എസ്.ഐ.) സീനിയർ സിവിൽ പോലീസ് ഓഫീസർ സിവിൽ പോലീസ് ഓഫീസർ (സി.പി.ഒ) സംസ്ഥാന പോലീസ് മേധാവി
സംസ്ഥാന പോലീസ് മേധാവിയാണ് കേരളാ പോലീസിന്റെ തലവൻ.
സംസ്ഥാനത്തെ ഏറ്റവും മുതിർന്ന ഇന്ത്യൻ പോലീസ് സർവ്വീസ് (ഐ.പി.എസ്.) ഉദ്യോഗസ്ഥനായ അദ്ദേഹം പോലീസ് ഡയറക്ടർ ജനറൽ (ഡി.ജി.പി) റാങ്കിലുള്ള ആളാണ്.
കേരളത്തിൻ്റെ ഇപ്പോഴത്തെ പോലീസ് ഡയറക്ടർ ജനറലും സംസ്ഥാന പോലീസ് മേധാവിയും ശ്രീ. ഷെയ്ഖ് ദർവേഷ് സാഹിബ് ആണ്.
എഡിജിപി, ഐജിപി, ഡിഐജി, എഐജി, എസ്പി തുടങ്ങി റാങ്കിലുള്ള നിരവധി സ്റ്റാഫ് ഓഫീസർമാരും മറ്റ് വിവിധ കീഴുദ്യോഗസ്ഥരും പോലീസ് ആസ്ഥാനത്ത് സംസ്ഥാന പോലീസ് മേധാവിയെ സഹായിക്കുന്നു.
പ്രധാന വിഭാഗങ്ങൾ താഴെ പറയുന്നവയാണ്; ക്രമസമാധാന വിഭാഗം (ലോ ആൻഡ് ഓർഡർ) ക്രൈം ബ്രാഞ്ച് (കുറ്റാന്വേഷണ വിഭാഗം) സംസ്ഥാന സ്പെഷ്യൽ ബ്രാഞ്ച് (രഹസ്യാന്വേഷണ വിഭാഗം) പരിശീലന വിഭാഗം കേരള പോലീസ് അക്കാദമി സായുധ പോലീസ് വിഭാഗം (ബറ്റാലിയൻ) സംസ്ഥാന ക്രൈം റിക്കാർഡ്‌സ്‌ ബ്യൂറോ തീരദേശ പോലീസ് സാമ്പത്തിക കുറ്റകൃത്യ വിഭാഗം സൈബർ അന്വേഷണ ഗവേഷണ വിഭാഗം (CIRD) കേരള പോലീസിൻ്റെ യൂണിഫോം ബാഡ്ജ്.
ക്രമസമാധാന വിഭാഗം
പോലീസ് വകുപ്പിലെ ഏറ്റവും പ്രധാനപ്പെട്ടതും വലുതുമായ വിഭാഗമാണ് ക്രമസമാധാന വിഭാഗം.
സംസ്ഥാനത്തെ എല്ലാ ലോക്കല് പോലീസ് യൂണിറ്റുകളും ഈ വിഭാഗത്തിൻ്റെ കീഴിലാണ് വരുന്നത്.
ഒരു അഡീഷണൽ ഡയറക്ടർ ജനറൽ ഓഫ് പോലീസ് (എഡിജിപി) റാങ്കിലുള്ള ഉദ്യോഗസ്ഥനാണ് ക്രമസമാധാന വിഭാഗത്തിൻ്റെ ചുമതല.
ജനറൽ എക്സിക്യൂട്ടിവ് (General Executive) എന്ന പേരിലും ഈ വിഭാഗം അറിയപ്പെടുന്നു.
ക്രമസമാധാന വിഭാഗത്തിൽ 2 പോലീസ് മേഖലകളും (സോണുകൾ) 4 റേഞ്ചുകളും 20 പോലീസ് ജില്ലകളും ഉൾപ്പെടുന്നു.
സംസ്ഥാനത്തെ ഉത്തര മേഖല, ദക്ഷിണ മേഖല എന്നിങ്ങനെ രണ്ട് മേഖലകളായി തിരിച്ചിരിക്കുന്നു.
മേഖലകളുടെ തലവൻ പോലീസ് ഇൻസ്പെക്ടർ ജനറൽ ആണ് (IGP).
ഉത്തര മേഖല, ഐ.ജി.പി യുടെ ഓഫീസ് കോഴിക്കോട് ജില്ലയിലെ നടക്കാവ് എന്ന സ്ഥലത്തും, ദക്ഷിണ മേഖല ഐ.ജി.പി യുടെ ഓഫീസ് തിരുവനന്തപുരം ജില്ലയിലെ നന്ദാവനത്തും സ്ഥിതി ചെയ്യുന്നു.
ഇതിനുപുറമേ ഓരോ മേഖലയേയും, 2 റേഞ്ചുകളായി തിരിച്ചിരിക്കുന്നു.
ഡെപ്യൂട്ടി പോലീസ് ഇൻസ്പെക്ടർ ജനറൽമാരാണ് (DIG) റെയ്ഞ്ചുകളുടെ ചുമതല വഹിക്കുന്നത്.
തിരുവനന്തപുരം, എറണാകുളം റെയ്ഞ്ചുകൾ ദക്ഷിണ മേഖലയ്ക്കു കീഴിലും, കണ്ണൂർ, തൃശ്ശൂർ റേഞ്ചുകൾ ഉത്തര മേഖലയ്ക്ക് കീഴിലും വരുന്നു.
ഓരോ പോലീസ് റേഞ്ചിനു കീഴിലും അനവധി പോലീസ് ജില്ലകൾ ഉൾപ്പെടുന്നു.
ഓരോ പോലീസ് ജില്ലയുടെയും ചുമതല ഒരു ജില്ലാ പോലീസ് മേധാവിക്കാണ്.
നഗരമോ റൂറൽ പോലീസ് ജില്ലയോ എന്നതിനെ ആശ്രയിച്ച് ജില്ലാ പോലീസ് മേധാവിയുടെ റാങ്ക് വ്യത്യാസപ്പെടുന്നു.
സിറ്റി പോലീസ് ജില്ലകൾ ഒരു പോലീസ് കമ്മീഷണറുടെ നേതൃത്വത്തിലാണ്,  എന്നാൽ റൂറൽ പോലീസ് ജില്ലകൾ ഒരു പോലീസ് സൂപ്രണ്ടിന്റെ നേതൃത്വത്തിലാണ്.
തിരുവനന്തപുരം സിറ്റി, കൊച്ചി സിറ്റി എന്നീ പോലീസ് ജില്ലകളുടെ മേധാവി ഇൻസ്പെക്ടർ ജനറൽ ഓഫ് പോലീസ് (ഐ.ജി.) റാങ്കിലുള്ള പോലീസ് കമ്മീഷണറാണ്.
ഇവ പോലീസ് മേഖലകളുടെ പരിധിയിൽ വരുന്നില്ല, നേരിട്ട് ക്രമസമാധാന വിഭാഗം എഡിജിപിക്ക് റിപ്പോർട്ട് ചെയ്യുന്നു.
കൂടാതെ എല്ലാ പോലീസ് ജില്ലകൾക്ക് കീഴിലും ജില്ലാ ക്രൈം ബ്രാഞ്ച്, ജില്ലാ സ്പെഷ്യൽ ബ്രാഞ്ച്, നാർക്കോടിക് സെൽ, ജില്ലാ ക്രൈം റെക്കോർഡ്സ് ബ്യൂറോ, ജില്ലാ സായുധ റിസർവ്വ്, ട്രാഫിക് യൂണിറ്റ് പോലുള്ള പ്രത്യേക വിഭാഗങ്ങൾ പ്രവർത്തിക്കുന്നുണ്ട്.
ഡെപ്യൂട്ടി പോലീസ് സൂപ്രണ്ട് റാങ്കിലുള്ള ഉദ്യോഗസ്ഥർ നേതൃത്വം നൽകുന്ന ഇവയെല്ലാം ജില്ലാ പോലീസ് മേധാവിയുടെ നേരിട്ടുള്ള നിയന്ത്രണത്തിൽ ആണ്.
പോലീസ് ജില്ലകളെ ക്രമസമാധാനപാലനത്തിനും ഗതാഗത നിർവഹണങ്ങൾക്കുമായി സബ് ഡിവിഷനുകളായും പോലീസ് സ്റ്റേഷനുകളായും തിരിച്ചിരിക്കുന്നു.
ഒരു ഡെപ്യൂട്ടി പോലീസ് സൂപ്രണ്ടിന്റെ നേതൃത്വത്തിലുള്ള ഓരോ സബ്ഡിവിഷനും ഒന്നിലധികം പോലീസ് സ്റ്റേഷനുകൾ ഉൾക്കൊള്ളുന്നു.
ഓരോ പോലീസ് സ്റ്റേഷനും ഒരു സ്റ്റേഷൻ ഹൗസ് ഓഫീസറുടെ (എസ്.എച്.ഓ.) നേതൃത്വത്തിൽ ആണ്.
സ്റ്റേഷൻ ഹൗസ് ഓഫീസർ പോലീസ് സ്റ്റേഷൻ്റെ ചുമതലയുള്ള ഉദ്യോഗസ്ഥനായി പ്രവർത്തിക്കുന്നു.
കേരള പോലീസിൻ്റെ പ്രാഥമിക തലത്തിലുള്ള വിഭാഗമാണ് പോലീസ് സ്റ്റേഷനുകൾ.
കേരളത്തിലെ ഒട്ടുമിക്ക പോലീസ് സ്റ്റേഷനുകളും പോലീസ് ഇൻസ്പെക്ടർ (സി.ഐ) റാങ്കിലുള്ള സ്റ്റേഷൻ ഹൗസ് ഓഫീസർമാർ ആണ് നേതൃത്വം നൽകുന്നത്.
പോലീസ് സ്റ്റേഷൻ തലത്തിൽ ക്രമസമാധാന, കുറ്റാന്വേഷണ വിഭാഗങ്ങൾ പ്രവർത്തിക്കുന്നുണ്ട്, പോലീസ് സബ് ഇൻസ്പെക്ടർ (എസ്.ഐ.) റാങ്കിലുള്ള ഉദ്യോഗസ്ഥരാണ് ഇവക്ക് നേതൃത്വം നൽകുന്നത്.
അഡീഷണൽ എസ്ഐ, അസിസ്റ്റൻ്റ് സബ് ഇൻസ്പെക്ടർ, സീനിയർ സിവിൽ പോലീസ് ഓഫീസർ, സിവിൽ പോലീസ് ഓഫീസർ തുടങ്ങി റാങ്കിലുള്ള പോലീസ്കാരെ സ്റ്റേഷൻ്റെ ദൈന്യംദിന കാര്യങ്ങൾക്ക് നിയോഗിച്ചിട്ടുണ്ട്.
പോലീസ് മേഖലകൾ, റേഞ്ചുകൾ, ജില്ലകൾ മേഖല റേഞ്ച് പോലീസ് ജില്ലകൾ ദക്ഷിണ മേഖല ( ആസ്ഥാനം: തിരുവനന്തപുരം ) തിരുവനന്തപുരം റേഞ്ച് തിരുവനന്തപുരം റൂറൽ, കൊല്ലം സിറ്റി , കൊല്ലം റൂറൽ, പത്തനംതിട്ട എറണാകുളം റേഞ്ച് ആലപ്പുഴ , കോട്ടയം , ഇടുക്കി , എറണാകുളം റൂറൽ ഉത്തര മേഖല (ആസ്ഥാനം: കോഴിക്കോട്) തൃശൂർ റേഞ്ച് തൃശൂർ സിറ്റി, തൃശൂർ റൂറൽ, പാലക്കാട് , മലപ്പുറം കണ്ണൂർ റേഞ്ച് കോഴിക്കോട് റൂറൽ, വയനാട് , കണ്ണൂർ സിറ്റി , കണ്ണൂർ റൂറൽ, കാസർകോട് കോഴിക്കോട് സിറ്റി പോലീസ് സിറ്റി പോലീസ് ജില്ലകൾ No. പോലീസ് ജില്ല ആസ്ഥാനം 1 തിരുവനന്തപുരം സിറ്റി തിരുവനന്തപുരം 2 കൊല്ലം സിറ്റി കൊല്ലം 3 കൊച്ചി സിറ്റി കൊച്ചി 4 തൃശൂർ സിറ്റി തൃശൂർ 5 കോഴിക്കോട് സിറ്റി കോഴിക്കോട് 6 കണ്ണൂർ സിറ്റി കണ്ണൂർ റൂറൽ പോലീസ് ജില്ലകൾ No. പോലീസ് ജില്ല ആസ്ഥാനം 1 തിരുവനന്തപുരം റൂറൽ 2 കൊല്ലം റൂറൽ കൊട്ടാരക്കര 3 പത്തനംതിട്ട 4 ആലപ്പുഴ 5 കോട്ടയം 6 ഇടുക്കി പൈനാവ് 7 എറണാകുളം റൂറൽ ആലുവ 8 തൃശ്ശൂർ റൂറൽ ഇരിഞ്ഞാലക്കുട 9 പാലക്കാട് 10 മലപ്പുറം 11 കോഴിക്കോട് റൂറൽ വടകര 12 വയനാട് കൽപ്പറ്റ 13 കണ്ണൂർ റൂറൽ തളിപ്പറമ്പ് 14 കാസർകോട് ഹൈവെ പോലീസ്
'ജനറൽ എക്സിക്യൂട്ടിവ്‌'  നിന്നു തന്നെ തിരഞ്ഞെടുത്ത പോലീസുകാർ തന്നെ ഹൈവേ പോലീസ്‌ സ്ക്വാഡുകളിലും പ്രവർത്തിക്കുന്നു.
ഹൈവേകളോടു അടുത്തു കിടക്കുന്ന പോലീസ്‌ സ്റ്റേഷനുകളിൽ പ്രവർത്തിക്കുന്ന പോലീസുകാരെ ആണ്‌ ഹൈവേ പോലീസ്‌ വാഹനങ്ങളിൽ നിയോഗിക്കാറുള്ളത്‌.
ഓരോ ഹൈവേ പോലീസ് വാഹനത്തിനും ഒരു 'ഓപ്പറേഷൻ ഏരിയ'യും ഒരു ബേസ് സ്റ്റേഷനും നൽകിയിട്ടുണ്ട്.
നിലവിൽ കേരളത്തിലെ പ്രധാന റോഡുകളിലായി 44 ഹൈവേ പോലീസ് പട്രോളിംഗുകൾ പ്രവർത്തിക്കുന്നുണ്ട്.
ട്രാഫിക്ക് പോലീസ്
പ്രധാന നഗരങ്ങളിലെ ഗതാഗതം നിയന്ത്രിക്കാൻ വേണ്ടി സജ്ജീകരിച്ചിട്ടുള്ള വിഭാഗമാണ് ട്രാഫിക്ക് പോലീസ്.
ജനറൽ എക്സിക്യൂട്ടീവ് വിഭാഗത്തിൽ പെടുന്നവരെ തന്നെയാണ് ഈ വിഭാഗത്തിൽ ഉപയോഗിക്കുന്നത്.
പക്ഷെ യൂണിഫോം വ്യത്യസ്തമാണ്.
കാക്കി ഷർട്ടിന് പകരം വെള്ള ഷർട്ട് ആണ് യൂണീഫോം ആയി ഉപയോഗിക്കുന്നത്.
ഗതാഗത നിയന്ത്രണം അല്ലാതെ തന്നെ മോട്ടോർ വാഹനങ്ങളുടെ അപകട സ്ഥിരീകരണം ഇവരാണ് ചെയ്യുന്നത്.
എല്ലാ നഗരങ്ങളിലും ട്രാഫിക് എൻഫോഴ്സ്മെന്റ് യൂണിറ്റുകൾ ഉണ്ട്.
ട്രാഫിക് ക്രമീകരണത്തിനും, ട്രാഫിക്ക് നിയമലംഘനങ്ങൾ തടയുന്നതിനും വേണ്ടി പ്രത്യേകം സജ്ജമാക്കിയിട്ടുള്ള വിഭാഗമാണ് ട്രാഫിക്ക് എൻഫോഴ്സ്മെന്റ് യൂണിറ്റ്.
പിങ്ക് പോലീസ്
സ്ത്രീകൾക്കും കുട്ടികൾക്കും എതിരായ അതിക്രമങ്ങളും കുറ്റകൃത്യങ്ങളും തടയുക എന്നതാണ് പിങ്ക് പട്രോളിന്റെ പ്രധാന ലക്ഷ്യങ്ങൾ.
പൊതുസ്ഥലങ്ങളിൽ സ്ത്രീസുരക്ഷ മെച്ചപ്പെടുത്തുന്നതിന്റെ ഭാഗമായി, കേരളത്തിലെ വിവിധ നഗരങ്ങളിലെ തിരക്കേറിയ സ്ഥലങ്ങളിലെല്ലാം പട്രോളിംഗ് നടത്തുന്ന ഇവർ, മുഴുവനും വനിതാ പോലീസ് ഉദ്യോഗസ്ഥർ ആണ്.
പിങ്ക് നിറത്തിലുള്ള മാരുതി സുസുക്കി സെഡാൻ കാറുകളാണ് ടീമിന് അനുവദിച്ചിരിക്കുന്നത്.
പിങ്ക് പട്രോൾ വാഹനങ്ങളിൽ വേഗത്തിലുള്ള പ്രതികരണത്തിനും സഹായത്തിനുമായി ജിപിഎസും മറ്റ് ആധുനിക ഉപകരണങ്ങളും ഘടിപ്പിച്ചിരിക്കുന്നു കൂടാതെ കുറ്റവാളികളെ തിരിച്ചറിയാൻ ഓൺ-ബോർഡ് ക്യാമറകളും സ്കാനിംഗ് സംവിധാനവുമുണ്ട്.
പിങ്ക് പോലീസ് കൺട്രോൾ റൂം
ജില്ലയിലുടനീളമുള്ള പോലീസ് വകുപ്പിന്റെ പ്രവർത്തനങ്ങൾ നിയന്ത്രിക്കുന്നത് പോലീസ് കൺട്രോൾ റൂമാണ്.
അടിയന്തര കോളുകൾ കൈകാര്യം ചെയ്യുന്നതും പോലീസ് പ്രതികരണങ്ങൾ ഏകോപിപ്പിക്കുന്നതും വിവിധ നിയമ നിർവ്വഹണ പ്രവർത്തനങ്ങൾ കൈകാര്യം ചെയ്യുന്നതുമായ ഒരു കേന്ദ്രീകൃത സൗകര്യമാണ് പോലീസ് കൺട്രോൾ റൂം.
കൺട്രോൾ റൂം ജില്ലയിലെ എല്ലാ പോലീസ് സ്റ്റേഷനുകളെയും പോലീസ് വാഹനങ്ങളെയും ബന്ധിപ്പിക്കുന്നു.
കൺട്രോൾ റൂം എല്ലാ സമയത്തും ജില്ലയിലെ എല്ലാ പോലീസ് സ്റ്റേഷനുമായും, പോലീസ് വിഭാഗങ്ങളുമായും ബന്ധപ്പെട്ടിരിക്കുന്നു.
എല്ലാ തലങ്ങളിലുമുള്ള ഫീൽഡ് സ്റ്റാഫുകളും നിയന്ത്രണ അധികാരികളും തമ്മിലുള്ള ആശയവിനിമയത്തിന്റെ പങ്കും ഇത് വഹിക്കുന്നു.
കൺട്രോൾ റൂം ക്രമസമാധാന പാലനം ഉറപ്പാക്കുന്നു.
പൊതുജനങ്ങളിൽ നിന്ന് അടിയന്തര കോളുകൾ സ്വീകരിക്കുക, പോലീസ് യൂണിറ്റുകളെ സംഭവസ്ഥലങ്ങളിലേക്ക് അയക്കുക, ആംബുലൻസ്, അഗ്നിശമന വകുപ്പുകൾ തുടങ്ങിയ അടിയന്തര സേവനങ്ങളെ ഏകോപിപ്പിക്കുക, സിസിടിവി ക്യാമറകളിലൂടെയും മറ്റ് നിരീക്ഷണ സംവിധാനങ്ങളിലൂടെയും സാഹചര്യങ്ങൾ നിരീക്ഷിക്കുക എന്നിവ ഇതിന്റെ പ്രവർത്തനങ്ങളിൽ ഉൾപ്പെടുന്നു.
പട്രോളിംഗ് നടത്തുന്നതിലും, ദുരന്ത കോളുകളോട് പ്രതികരിക്കുന്നതിലും, സംഭവങ്ങൾ, അപകടങ്ങൾ, അല്ലെങ്കിൽ അടിയന്തര സാഹചര്യങ്ങളിൽ ദ്രുതഗതിയിലുള്ള സഹായം നൽകൽ എന്നിവയിലും അവർ ഒരു പ്രധാന പങ്ക് വഹിക്കുന്നു.
ഇതിനായി കൺട്രോൾ റൂം വാഹനങ്ങൾ (ഫ്ലയിങ്ങ് സ്ക്വാഡ്) സജ്ജമാക്കിയിട്ടുണ്ട്.
നർക്കോട്ടിക് സെൽ
സംസ്ഥാനത്തെ അനധികൃത മദ്യം മയക്കുമരുന്ന് വിൽപ്പന നിയന്ത്രിക്കുന്നതിനുവേണ്ടി പ്രവർത്തിക്കുന്ന പ്രത്യേക പോലീസ് വിഭാഗമാണിത്.
കഞ്ചാവ്,ഹാഷിഷ്, ബ്രൗൺ ഷുഗർ, മറ്റ് ലഹരി വസ്തുക്കൾ പുകയില ഉത്പന്നങ്ങൾ എന്നിവയുടെ അനധികൃത വിൽപനയും ഉപഭോഗവും അന്വേഷിച്ച് കണ്ടുപിടിച്ച് കേസെടുക്കുകയും സ്റ്റേഷനുകൾക്കും മറ്റ് അന്വേഷണ ഏജൻസികൾക്കും വേണ്ട നിർദ്ദേശം നല്കുകയും ചെയ്യുന്ന നർക്കോട്ടിക് സെല്ലുകൾ മിക്ക പോലീസ് ജില്ലകളിലും പ്രവർത്തിക്കുന്നുണ്ട്.
നാർകോടിക് സെല്ലിൻ്റെ പ്രവർത്തന വിഭാഗമായി ജില്ലാ മയക്കുമരുന്നു വിരുദ്ധസേനയും (ഡാൻസാഫ്) നിലവിൽ ഉണ്ട്.
ഒരു ഡെപ്യൂട്ടി പോലീസ് സൂപ്രണ്ട് (ഡിവൈഎസ്പി) റാങ്കിലുള്ള ഉദ്യോഗസ്ഥന് ആണ് ഇതിൻ്റെ ചുമതല.
നർകോടിക് സെല്ലിൻ്റെ പ്രത്യേക വിഭാഗമായ ഡാൻസാഫ് (ഡിസ്ട്രിക്ട് ആൻ്റി നർക്കോട്ടിക് സ്പെഷ്യൽ  ആക്ഷൻ ഫോഴ്സ്) മയക്കുമരുന്ന് വിരുദ്ധ പ്രവർത്തനങ്ങൾക്ക് നേതൃത്വം നൽകുന്നു.
ഡിസ്ട്രിക്ട് ക്രൈം ബ്രാഞ്ച്
ജില്ലാ 'സി' ബ്രാഞ്ച് ജില്ലാ പോലീസ് മേധാവിയുടെ പ്രത്യേക അന്വേഷണ വിഭാഗമായി പ്രവർത്തിക്കുന്നു, ഇത് ജില്ലാ തലത്തിൽ സെൻസേഷണൽ കേസുകൾ അന്വേഷിക്കാൻ സഹായിക്കുന്നതിന് ചുമതലപ്പെടുത്തിയിരിക്കുന്നു.
ജില്ലാ വനിതാ സെല്ലിന്റെ പ്രവർത്തനത്തിന്റെ മേൽനോട്ടം വഹിക്കുന്നതും ജില്ലാ ക്രൈം ബ്രാഞ്ച് ആണ്.
ഒരു ഡെപ്യൂട്ടി പോലീസ് സൂപ്രണ്ട് (ഡിവൈഎസ്പി) റാങ്കിൽ ഉള്ള ഉദ്യോഗസ്ഥനാണ് ഡിസ്ട്രിക് ക്രൈം ബ്രാഞ്ച്ന് നേതൃത്വം നൽകുന്നത്.
ജില്ലാ പോലീസ് മേധാവിമാരുടെ കീഴിലാണ് ഇവ പ്രവർത്തിക്കുന്നത്.
ഇവ സംസ്ഥാന പോലീസിൻറെ ക്രമസമാധാനവിഭാഗത്തിൻ്റെ അധികാര പരിധിയിൽ വരുന്നു.
ജില്ലാതലത്തിലുള്ള പ്രമാദമായ, സങ്കീർണമായ കേസുകൾ ഈ വിഭാഗം അന്വേഷിക്കുന്നു.
ഡിസ്ട്രിക്ട് സ്പെഷ്യൽ ബ്രാഞ്ച്
അതാത് ജില്ലാ പോലീസ് മേധാവിമാർക്ക് കീഴിലും ജില്ലാ തലത്തിലുള്ള സ്പെഷ്യൽ ബ്രാഞ്ച് പ്രവർത്തിക്കുന്നുണ്ട്.
അവ ജില്ലാ സ്പെഷ്യൽ ബ്രാഞ്ച് (DSB) എന്നാണ് അറിയപ്പെടുന്നത്.
ജില്ലാ പോലീസിൻ്റെ രഹസ്യാന്വേഷണ വിഭാഗമാണ് ജില്ലാ സ്‌പെഷ്യൽ ബ്രാഞ്ച്.
ജില്ലാ പോലീസ് മേധാവിയുടെ കീഴിൽ ഒരു ഡെപ്യൂട്ടി പോലീസ് സൂപ്രണ്ട് (ഡി.വൈ.എസ്.പി) റാങ്കിലുള്ള ഉദ്യോഗസ്ഥനാണ് ഇതിന് നേതൃത്വം നൽകുന്നത്.
സർക്കാർ സേവനങ്ങളിലേക്ക് തിരഞ്ഞെടുക്കപ്പെട്ട വ്യക്തികളുടെ മുൻകൂർ പരിശോധനയും പാസ്‌പോർട്ട് പരിശോധനയും ജില്ലാ സ്‌പെഷ്യൽ ബ്രാഞ്ചിലാണ് നടക്കുന്നത്.
വിമാനത്താവളങ്ങളിലും വിദേശത്തും മറ്റ് സ്ഥാപനങ്ങളിലും ജോലി അന്വേഷിക്കുന്ന വ്യക്തികൾക്കുള്ള പോലീസ് ക്ലിയറൻസ് സർട്ടിഫിക്കറ്റ് ജില്ലാ സ്പെഷൽ ബ്രാഞ്ച് ഓഫീസ് വഴിയാണ് നൽകുന്നത്.
മറ്റു പ്രധാന വിഭാഗങ്ങൾ ക്രൈം ബ്രാഞ്ച്‌
ക്രൈം ബ്രാഞ്ച്‌ (സി.ബി. സി.ഐ.ഡി) വിഭാഗം പ്രമാദമായതോ, അന്തർ ജില്ലാ തലത്തിൽ നടന്നിട്ടുള്ള കുറ്റ കൃത്യങ്ങളോ അന്വേഷിക്കുന്നു.
സർക്കാരിനോ, കോടതികൾക്കോ, സംസ്ഥാന പോലീസ് മേധാവിക്കൊ ഇവരോട്‌ ഒരു കേസ്‌ ഏറ്റെടുക്കാൻ ആവശ്യപ്പെടാവുന്നതാണ്.
അഡീഷണൽ ഡയറക്ടർ ജനറൽ ഓഫ് പോലീസ് (എഡിജിപി) റാങ്കിലുള്ള ഒരു ഉദ്യോഗസ്ഥനാണ് ക്രൈംബ്രാഞ്ചിന്റെ ചുമതല.
സംസ്ഥാന വ്യാപകമായി ബാധിക്കപ്പെടുന്നതോ കണ്ടെത്താത്തതോ ആയ സങ്കീർണവും ഗുരുതരവുമായ കുറ്റകൃത്യങ്ങൾ ക്രൈം ബ്രാഞ്ച് അന്വേഷിക്കുന്നു.
സങ്കീർണ്ണമായിട്ടുള്ള സംഘടിത കുറ്റകൃത്യങ്ങൾ, വലിയ സാമ്പത്തിക കുറ്റകൃത്യങ്ങൾ, കണ്ടെത്തപ്പെടാത്തതോ പ്രത്യേകമായതോ ആയ കുറ്റകൃത്യങ്ങൾ, അന്തർസംസ്ഥാന ശാഖകളുള്ള കേസുകൾ മുതലായവ അന്വേഷിക്കുന്നതിൽ ക്രൈംബ്രാഞ്ച് സവിശേഷ ശ്രദ്ധ പുലർത്തുന്നു.
ക്രൈംബ്രാഞ്ചിനെ മുന്ന് റേഞ്ച്കളായും 14 ജില്ലാ യൂണിറ്റുകളായും തിരിച്ചിരിക്കുന്നു.
ഒരു ഇൻസ്പെക്ടർ ജനറൽ ഓഫ് പോലീസ് (ഐ.ജി.) റാങ്കിലുള്ള ഉദ്യോഗസ്ഥനാണ് റേഞ്ച്കളെ നയിക്കുന്നത്, പോലീസ് സൂപ്രണ്ട്മാരുടെ (എസ്.പി.) കീഴിൽ ക്രൈം ബ്രാഞ്ച് ജില്ലാ യൂണിറ്റുകളും പ്രവർത്തിക്കുന്നു.
ക്രൈം ബ്രാഞ്ച് എസ്.പി.മാരുടെ കീഴിൽ ഡെപ്യൂട്ടി പോലീസ് സൂപ്രണ്ട്, ഡിറ്റക്ടീവ് ഇൻസ്പെക്ടർ, സബ് ഇൻസ്പെക്ടർ, അസിസ്റ്റൻ്റ് സബ് ഇൻസ്പെക്ടർ, സിവിൽ പോലീസ് ഓഫീസർ തുടങ്ങി റാങ്കിലുള്ള ഉദ്യോഗസ്ഥർ പ്രവർത്തിക്കുന്നു.
കുറ്റാന്വേഷണത്തിൽ മികച്ച പ്രാവീണ്യം നേടിയ ഉദ്യോഗസ്ഥരെയാണ് സംസ്ഥാന ക്രൈംബ്രാഞ്ച് ലേക്ക് നിയമിക്കുന്നത്.
ജനറൽ എക്സിക്യൂട്ടിവ് (സിവിൽ പോലീസ്) വിഭാഗത്തിൽ നിന്നും ഡെപ്യൂട്ടേഷനിൽ ആണ് ഉദ്യോഗസ്ഥരെ നിയമിക്കുന്നത്.
സ്റ്റേറ്റ് സ്പെഷൽ ബ്രാഞ്ച്‌
സംസ്ഥാന സ്പെഷൽ ബ്രാഞ്ച്‌ (എസ്‌.എസ്.ബി) വിഭാഗം ആണ്‌ സംസ്ഥാന പോലീസിന്റെ രഹസ്യാന്വേഷണ വിഭാഗം.
അഡീഷണൽ ഡയറക്ടർ ജനറൽ ഓഫ് പോലീസ് (ഇന്റെലിജൻസ്) ന്റെ കീഴിലാണ് സംസ്ഥാന സ്പെഷ്യൽ ബ്രാഞ്ച് പ്രവർത്തിക്കുന്നത്.
എസ്.ബി.സി.ഐ.ഡി എന്ന പേരിൽ ആണ് മുമ്പ് ഈ വിഭാഗം അറിയപ്പെട്ടിരുന്നത്.